Ostavio je novčanik na krovu i krenuo, vozači razgrabili novac

Čovjek je vozio Branimirovom s novčanikom na krovu. Vozači su kočili, izlazili i trčali po cesti kupeći novčanice. Novčanik je pronašao odvjetnik, nazvao je čovjeka i vratio mu ga. U njemu je bilo 100 kuna

<p>Vozila sam se Branimirovom ulicom prema istoku i odjedanput su svi počeli kočiti. Nisam znala što se događa. Kad sam došla bliže, vidjeli sam novčanice na cesti, rekla nam je čitateljica koja je snimila video u Zagrebu u petak poslijepodne. </p><p><strong>POGLEDAJTE VIDEO</strong></p><h2>Pretrčavali su preko pune crte</h2><p>Na njemu se vide automobili koji stoje na Branimirovoj ulici, kraj njih su ljudi koji užurbano uzimaju nešto s ceste. Čitateljica koja je snimila video rekla nam je kako su neki vozači ostavili svoje automobile na suprotnoj strani ceste.</p><p>- Kad su ljudi vidjeli da je novac na cesti, pretrčavali su preko pune crte - dodala je.</p><p>Iz policije su nam rekli kako ne znaju ništa o novcu na ulici.</p><p>EKSKLUZIVNI VIDEO:</p><h2>'Našao sam novčanik i nazvao čovjeka'</h2><p><strong>Thomas Bauer</strong>, novinar portala Liberal.hr, objavio je video na svom Facebooku na kojem se također vidi kako ljudi kupe novac s ulice.</p><p>Kaže kako je oštećeni u ovoj priči njegov prijatelj, obrtnik koji godinama krvavo radi i zapošljava ljude koje pošteno plaća i koji je u žurbi ostavio novčanik na krovu. Kad je izašao na Branimirovu, novčanik je pao na cestu. Preko njega je vjerojatno prešao auto i četiri do pet tisuća kuna razletjelo se po cesti. Dvoje prolaznika pronašlo je novčanik, nazvali smo jednog od njih, odvjetnika Tomislava Zorića.</p><h2>'Ostalo mu je 100 kuna'</h2><p>- Ovo bi učinio svatko, to se od ljudi i očekuje. Stao sam, uzeo novčanik i nazvao čovjeka. Nikakvo herojstvo to nije, pa nisam mu spasio život. Nazvao sam ga i našli smo se na kavi. Od svega mu je ostalo 100 kuna koji je jedan prolaznik pokupio te mi ih je donio misleći da su to moji novci - rekao nam je odvjetnik<strong> Tomislav Zorić</strong>.</p>